Τα θεματικά πεδία στα οποία έχουν πιστοποιηθεί οι Γεωργικοί Σύμβουλοι (Γ.Σ.). Οι σύμβουλοι έχουν πιστοποιηθεί σε ένα ή παραπάνω, ανάλογα με την ειδικότητα  και την εμπειρία τους, από τα παρακάτω 10 θεματικά πεδία. I. Συμβουλές που παρέχονται για τις κανονιστικές απαιτήσεις διαχείρισης και τα πρότυπα για την καλή γεωργική και περιβαλλοντική κατάσταση (Πολλαπλή Συμμόρφωση), για γεωργικές πρακτικές επωφελείς για το κλίμα και το περιβάλλον (Πρασίνισμα) καθώς και τη διατήρηση της βιοποικιλότητας. Ειδικότητες: Γεωπόνου ΠΕ , Κτηνιάτρου, Γεωπόνου ΤΕ II. Στο θεματικό πεδίο περιλαμβάνονται, τουλάχιστον, συμβουλές που αφορούν: α) στην ορθολογική χρήση του νερού στις γεωργικές εκμεταλλεύσεις συμπεριλαμβανομένης της σύνταξης σχεδίου διαχείρισης νερού για τις ανάγκες της γεωργικής εκμετάλλευσης, β) στην προστασία και ορθή διαχείριση υδάτων συ- μπεριλαμβανομένης και της ορθολογικής χρήσης λιπασμάτων, γ) στην ορθολογική διαχείριση των ζωικών αποβλήτων (κοπριάς) με στόχο την μείωση της ρύπανσης των υδάτων. Ειδικότητες: Γεωπόνου ΠΕ, Γεωπόνου ΤΕ, Γεωλόγου III. Συμβουλές που παρέχονται για την εκπλήρωση των απαιτήσεων για τη συμμόρφωση με τις γενικές αρχές της ολοκληρωμένης φυτοπροστασίας Στο θεματικό πεδίο περιλαμβάνονται, τουλάχιστον συμβουλές που αφορούν: α) στην ορθολογική χρήση των γεωργικών φαρμάκων, β) γενικές αρχές ολοκληρωμένης φυτοπροστασίας. Ειδικότητες: Γεωπόνου ΠΕ, Γεωπόνου ΤΕ IV. Συμβουλές στο γεωργικό τομέα σχετικά με δράσεις που μετριάζουν το φαινόμενο της κλιματικής αλλαγής και προωθούν την προσαρμογή της γεωργίας. Στο θεματικό πεδίο περιλαμβάνονται, τουλάχιστον, συμβουλές που αφορούν: α) στις δράσεις για το μετριασμό της κλιματικής αλλαγής ή την προσαρμογή της γεωργίας σε αυτή, β) στη χρήση υποπροϊόντων, αποβλήτων, υπολειμμάτων και λοιπών πρώτων υλών, εκτός τροφίμων, για τους σκοπούς της βιοοικονομίας, γ) στη μείωση εκπομπών αερίων του θερμοκηπίου και αμμωνίας από τις γεωργικές δραστηριότητες. Ειδικότητες: Γεωπόνου ΠΕ, Δασολόγου, Κτηνιάτρου, Περιβαλλοντολόγου, Γεωλόγου, Μηχανικού Περιβάλλοντος, Γεωπόνου ΤΕ, Τεχνολόγου Δασοπονίας και Διαχείρισης Φυσικού Περιβάλλοντος V. Συμβουλές για την ορθή εφαρμογή των μέτρων του Προγράμματος Αγροτικής Ανάπτυξης (ΠΑΑ) 2014 – 2020 «Ενισχύσεις για τη γεωργία, το περιβάλλον και το κλίμα» και «Βιολογική Γεωργία» Ειδικότητες: Γεωπόνου ΠΕ, Κτηνιάτρου, Δασολόγου, Γεωπόνου ΤΕ, Τεχνολόγου Δασοπονίας και Διαχείρισης Φυσικού Περιβάλλοντος VI. Συμβουλές για τον εκσυγχρονισμό των εκμεταλλεύσεων, τη βελτίωση της βιωσιμότητας, την ανάπτυξη της ανταγωνιστικότητας, την αύξηση της προστιθέμενης αξίας των γεωργικών προϊόντων, την τομεακή ολοκλήρωση, την καινοτομία, τον προσανατολισμό στην αγορά, την προαγωγή της επιχειρηματικότητας και την ενθάρρυνση της μετατροπής των γεωργικών εκμεταλλεύσεων και της διαφοροποίησης της οικονομικής τους δραστηριότητας. Ειδικότητες: Γεωπόνου ΠΕ, Κτηνιάτρου, Οικονομολόγου, Γεωπόνου ΤΕ VII. Συμβουλές για τη διαχείριση κινδύνου και τη θέσπιση κατάλληλων προληπτικών μέτρων για την αντιμετώπιση φυσικών και άλλων καταστροφών καθώς και νόσων των ζώων και των φυτών. Ειδικότητες: Γεωπόνου ΠΕ, Κτηνιάτρου, Δασολόγου, Γεωπόνου ΤΕ, Τεχνολόγου Δασοπονίας και Διαχείρισης Φυσικού Περιβάλλοντος VIII. Συμβουλές για την εφαρμογή προτύπων εργα- σιακής ασφάλειας με βάση την ενωσιακή και εθνική νομοθεσία. Ειδικότητες: Γεωπόνου ΠΕ, Κτηνιάτρου, Δασολόγου, Περιβαλλοντολόγου, Γεωλόγου, Μηχανικού Περιβάλλοντος, Οικονομολόγου, Οινολόγου, Γεωπόνου ΤΕ, Τεχνολόγου Δασοπονίας και Διαχείρισης Φυσικού Περιβάλλοντος IX. Συμβουλές για το σχεδιασμό της εφαρμογής του Συστήματος Ολοκληρωμένης Διαχείρισης ή άλλων συστημάτων παραγωγής. Ειδικότητες: Γεωπόνου ΠΕ , Γεωπόνου ΤΕ Χ. Συμβουλές προς νέους και νεοεισερχόμενους γεωργούς, που περιλαμβάνουν, μεταξύ άλλων: α) Διοίκηση και διαχείριση εκμεταλλεύσεων. β) Συνεργασίες και πρόσβαση στην αγορά. γ) Κανονιστικές απαιτήσεις και υποχρεώσεις. δ) Τεχνικές καλλιέργειας/κτηνοτροφίας και νέες τεχνολογίες. Ειδικότητες: Γεωπόνου ΠΕ, Κτηνιάτρου, Γεωπόνου ΤΕ